**IEPIRKUMA LĪGUMS Nr. RC „Rāzna” 2014/04/01**

Rēzeknes novada Lūznavas pagastā 2014.gada 01.augustā

**Sabiedrība ar ierobežotu atbildību “REHABILITĀCIJAS CENTRS “RĀZNA”,** vienotais reģistrācijas Nr. 40003275348, valdes locekles **Diānas Gavares-Karpovas** personā, kura darbojas uz statūtu pamata, turpmāk tekstā „Pircējs”, no vienas puses, un

**Sabiedrība ar ierobežotu atbildību „SANTEKS”**, vienotais reģistrācijas Nr.42403002187 turpmāk tekstā „Pārdevējs”, kuru saskaņā ar statūtiem pārstāv valdes priekšsēdētājs **Fjodors Purmaļs**, no otras puses, abi kopā un katrs atsevišķi turpmāk saukti „Puses”, pamatojoties uz iepirkuma “Apkures katlu piegāde un montāža SIA “Rehabilitācijas centrs “Rāzna”” vajadzībām”, identifikācijas Nr. RC ”Rāzna” 2014/04, turpmāk tekstā “Iepirkums”, rezultātiem, bez viltus, maldiem vai spaidiem, noslēdz šādu līgumu, turpmāk tekstā „Līgums”:

**1. LĪGUMA PRIEKŠMETS**

1.1 Piegādātājs, saskaņā ar Pasūtītāja prasībām un atbilstoši iesniegtajam tehniskajam piedāvājumam, piegādā divus jaunus apkures katlus „AST – 0.3” un „AST – 0.15” (turpmāk – Prece), veic veco apkures katlu demontāžu, jauno apkures katlu montāžu un katlu mājas aprīkošanu.

1. **LĪGUMCENA UN NORĒĶINU KĀRTĪBA**

2.1. Līguma kopējā summa ir **EUR 17 408.90 (septiņpadsmit tūkstoši četri simti astoņi euro un 90 centi)**, kurā ietilpst pamatsumma EUR 14 387.52 (četrpadsmit tūkstoši trīs simti astoņdesmit septiņi euro un 52 centi) un pievienotās vērtības nodoklis 21% – EUR 3 021.38 (trīs tūkstoši divdesmit viens euro un 38 centi).

2.2. Apmaksa tiks veikta divos maksājumos:

* 30 (trīsdesmit) % no līgumcenas 30 (trīsdesmit) kalendāro dienu laikā pēc iepirkuma līguma parakstīšanas;
* 70 (septiņdesmit) % no līgumcenas 30 (trīsdesmit) kalendāro dienu laikā pēc pieņemšanas-nodošanas akta parakstīšanas.

2.3. Pārdevējs apliecina, ka līgumcenā ir iekļautas visas Līguma izpildei obligātās un nepieciešamās izmaksas.

2.4. Puses nav tiesīgas līgumcenu grozīt.

1. **LĪGUMA IZPILDES TERMIŅŠ**

3.1. Līguma izpildes termiņš: apkures katlam Nr.1 līdz 2014.gada 31.augustam un apkures katlam Nr.2 - līdz 2014.gada 30.septembrim (skat. nolikuma Tehniskā specifikācija).

3.2. Līguma izpildes termiņu Puses nevar grozīt.

**4. PRECES PIEGĀDE UN PIEŅEMŠANAS – NODOŠANAS NOSACĪJUMI**

4.1. Piegādātājs piegādā un nodod Preci Pasūtītājam, vienlaicīgi nododot visus dokumentus, kā arī Piegādātāja parakstītu Preču pieņemšanas – nodošanas aktu (turpmāk – Akts).

4.2. Preces piegādes adreses: Sauču Kalna iela 3, Veczosna, Lūznavas pag., Rēzeknes nov., LV-4627.

4.3. Pirms Akta parakstīšanas, Pircējs pārbauda Preces kvalitāti un atbilstību Pārdevēja iesniegtajam tehniskajam piedāvājumam.

4.4. Ja Pārdevējs piegādājis Preci, kas nav atbilstoša tehniskajam piedāvājumam, Pircējs ir tiesīgs šo Preci nepieņemt, prasot atbilstošas Preces piegādi.

4.5. Ja Pārdevējs piegādājis Pircējam nekvalitatīvu Preci vai Preci, kas nav darba kārtībā, tiek sastādīts defektu akts, kurā Pircējs norāda atklātos trūkumus. Defektu akts kļūst par Līguma neatņemamu sastāvdaļu. Pircējs ir tiesīgs šo Preci nepieņemt, prasot Pārdevējam, iespējami īsākā laikā, atklātos trūkumus uz sava rēķina novērst.

1. **KVALITĀTE UN GARANTIJA**

5.1. Pārdevējs garantē, ka piegādātā Prece būs kvalitatīva.

5.2. Preces garantijas laiks tiek noteikts **3 gadi** no Preces ekspluatācijas uzsākšanas dienas, ja tā tiek izmantota saskaņā ar tehniskās dokumentācijas prasībām.

5.3. Pārdevējs apņemas uz sava rēķina novērst bojājumus vai citas nepilnības, kuras objektā tiek konstatētas garantijas laikā, pie pareizas objekta ekspluatācijas.

5.4. Ja Pircējs garantijas laikā konstatē bojājumus, par to tiek paziņots Pārdevējam. Pie defektu akta sastādīšanas, Puses ir tiesīgas pieaicināt neatkarīgus ekspertus, kuru atzinums ir obligāts izpildīšanai Pusēm. Izdevumus par eksperta sniegtajiem pakalpojumiem apmaksā vainīgā Puse.

5.5. Norādītajā termiņā tiek sastādīts defektu akts. Ja Pārdevējs neierodas uz defektu akta sastādīšanu, Pircējs ir tiesīgs sastādīt aktu vienpusēji, un tas ir saistošs arī Pārdevējam. Par akta sastādīšanu tiek paziņots Pārdevējam, norādot vietu un laiku, kad akts ir ticis sastādīts.

5.6. Gadījumā, ja trūkumu novēršana nav iespējam, Pārdevējs atlīdzina visus Pircējam nodarītos zaudējumus.

1. **PUŠU SAISTĪBAS UN ATBILDĪBA**

6.1. Pārdevēja saistības un atbildība:

6.1.1. veikt Preces piegādi Līgumā norādītajā vietā un laikā;

6.1.2. iepazīstināt Pircēju ar patiesu un pilnīgu informāciju par Preces kvalitāti, drošumu un tehniskās ekspluatācijas noteikumiem;

6.1.3. uzņemties atbildību par piegādātās Preces atbilstību tehniskajam piedāvājumam;

6.1.4. Preces neatbilstības gadījumā, pārdevēja Preci apmainīt pret tehniskajam piedāvājumam atbilstošu;

6.1.5. uzņemties atbildību par piegādātās Preces pilnīgu vai daļēju bojāejas vai bojāšanās risku līdz tās nodošanai Pircējam;

6.1.6. veikt Preces montāžu un katlu mājas aprīkošanu;

6.1.7. ja Pārdevējs noteiktajā termiņā neizpilda līgumsaistības, Pircējs ir tiesīgs aprēķināt līgumsodu – 0.01% apmērā no līgumcenas (bez PVN) par katru nokavēto dienu;

6.1.8.veikt darbu izpildi Līgumā paredzētajā termiņā, apjomā un kvalitātē;

6.1.9. visus darbus veikt saskaņā ar Latvijas Republikas normatīvo aktu noteikumu, kā arī Latvijas nacionālo standartuprasībām;

6.1.10. darbu veikšanas procesā ievērot drošības tehnikas, ugunsdrošības noteikumus, kā arī uzņemties pilnu atbildību par jebkādiem minēto noteikumu pārkāpumiem un to izraisītām sekām;

6.1.11. pildīt visus citus no šā Līguma un Latvijas normatīviem izrietošos Piegādātāja pienākumus;

6.1.12. nodrošināt visas darbu izpildes procesā nepieciešamās dokumentācijas sagatavošanu un iesniegšanu Pircējam;

6.1.13. ievērot un izpildīt Pircēja pārstāvju norādījumus, kā arī saskaņot veicamo darbu izpildi;

6.1.14. uzturēt tīrību objektā visā darbu izpildes laikā, kā arī nodrošina, lai esošie gruži un materiālu atliekas nepiesārņo objektam pieguļošo teritoriju.

6.1.15. brīdināt Pircēju, ja Darbu izpildes gaitā radušies apstākļi, kas var būt bīstami cilvēku veselībai, dzīvībai, īpašumam vai apkārtējai videi, un veikt visus nepieciešamos pasākumus to novēršanai.

6.2. Pircēja saistības un atbildība:

6.2.1. veikt samaksu Līgumā noteiktajā laikā, apjomā un kārtībā;

6.2.2. savlaicīgi veikt izpildes pieņemšanu;

6.2.3. kontrolēt Līguma izpildes gaitu un pieprasīt no Pārdevēja kontroles veikšanai nepieciešamo informāciju;

6.2.4. ja Pircējs noteiktā termiņā neveic norēķinu ar Pārdevēju, Pārdevējs ir tiesīgs aprēķināt kavējuma procentus – 0.01% apmērā no laikā nesamaksātās summas (bez PVN) par katru nokavēto dienu.

6.3. Puses ir savstarpēji atbildīgas par otram nodarītajiem zaudējumiem, ja tie radušies vienas Puses vai tā darbinieku vai Līguma izpildē iesaistīto trešo personu ļaunā nolūkā izdarītas darbības vai bezdarbības rezultātā.

6.4. Noteiktā līgumsoda un kavējuma procentu samaksa neatbrīvo Puses no to saistību pilnīgas izpildes.

**7. IZMAIŅAS LĪGUMĀ, TĀ DARBĪBAS IZBEIGŠANA**

7.1. Līgumu var papildināt, grozīt vai izbeigt, Pusēm savstarpēji vienojoties. Jebkuras Līguma izmaiņas vai papildinājumi tiek noformēti rakstveidā un kļūst par Līguma neatņemamu sastāvdaļu.

7.2. Par Līguma būtiskām izmaiņām, kas maina Līguma cenu, līgumsoda vai kavējuma procentu apmēru, iepirkuma priekšmeta parametrus vai apjomus, samaksas kārtību vai Līguma izpildes termiņus, Puses vienojas tikai pamatojoties uz Līguma noteikumiem.

7.3. Puses ir tiesīgas vienpusēji atkāpties no Līguma, brīdinot par to 5 (piecas) kalendārās dienas iepriekš, ja kāds no Līdzējiem ilgstoši nepilda vai atkārtoti (vairāk kā divas reizes) pārkāpj Līgumā norādītās saistības.

**8. STRĪDU RISINĀŠANAS KĀRTĪBA**

8.1. Jebkuras nesaskaņas, domstarpības vai strīdi tiek risināti savstarpēju sarunu ceļā, kas tiek attiecīgi protokolēts. Gadījumā, ja Puses 30 (trīsdesmit) kalendāro dienu laikā nespēj vienoties, strīds risināms LR spēkā esošo normatīvo aktu noteiktajā kārtībā LR tiesā.

**9. CITI NOTEIKUMI**

9.1. Līgums stājas spēkā ar tā parakstīšanas brīža un ir spēkā līdz Pušu saistību pilnīgai izpildei.

9.2. Visos citos jautājumos, ko neparedz Līguma noteikumi, Puses vadās pēc Latvijas Republikas spēkā esošās likumdošanas.

9.3. Līgums ar pielikumiem sastādīts 2 (divos) eksemplāros ar vienādu juridisku spēku, no kuriem viens glabājas pie Pircēja, bet otrs pie Pārdevēja.

1. **LĪGUMA PIELIKUMI**

1.pielikums – Pārdevēja iesniegtais Tehniskais piedāvājums Iepirkumam.

2.pielikums – Pārdevēja iesniegtais Finanšu piedāvājums Iepirkumam.

1. **PUŠU REKVIZĪTI UN PARAKSTI**

|  |  |
| --- | --- |
| **Pircējs**  | **Pārdevējs** |
| **SIA “REHABILITĀCIJAS CENTRS “RĀZNA””** | **SIA „SANTEKS”** |
| Vienotais reģistrācijas Nr. 40003275348 | Vienotais reģistrācijas Nr. 42403002187 |
| Sauču Kalna ielā 3, Veczosna, Lūznavas pag., Rēzeknes nov., LV-4627 | Juridiskā adrese: Jupatovkas 11, Griškānu pag., Rēzeknes nov., LV-4641 |
| Tālrunis/fakss 64646910, e-pasts: lnrc@apollo.lv | Tālrunis 26548601, e-pasts: sia-santeks@inbox.lv |
| Banka: Valsts Kase | Banka:  |
| Konts: LV94TREL9290872000000 | Konts: |
| Kods: TRELLV22 | Kods:  |
|  |  |
| Valdes locekle \_\_\_\_\_\_\_\_\_\_\_\_\_\_\_\_\_\_\_\_\_\_\_\_ D.Gavare-Karpova | Valdes priekšsēdētājs \_\_\_\_\_\_\_\_\_\_\_\_\_\_\_\_\_\_\_\_\_ F.Purmaļs |
| z.v. | z.v. |